upang huwag mapuna ang kaniyang pagkagulumihanan ay itinanong nang marahan at sira ang boses sa kaniyang anak: naghanda ka ba ng talumpati? hindi na ginagamit ang mga talumpati, tatay, at dito ay lalo pa! dumating si jupiter na kasama si juno, na wariy isang kastilyong sususuhan: may brillante sa ulo, may brillante sa liig, sa mga bisig, mga balikat, sa boong katawan! ang suot ay isang mainam na kagayakang sutla; mahaba ang cola na may burdang bulaklak na namumukod sa ibabaw. tunay ngang inari ng general ang kaniyang bahay, gaya ng ipinamanhik na bubulongbulong ni. ang orkesta ay tumugtog ng marcha real at ang mag asawang dios ay tuwid na tuwid na umakyat sa hagdanang may saping alpombra. ang katigasan ng anyo ng general ay hindi gawa gawa lamang; marahil noon lamang siya nagdamdam lungkot, sapol nang dumating sa pilipinas; munting pighati ang namamahay sa kaniyang dilidili.